
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 193 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

186. Ίδρυση και οργάνωση Παιδικού Σταθμού του Γε¬ 

νικού Νοσοκομείου Νίκαιας - Πειραιά «Ο ΑΓΙΟΣ 
ΠΑΝΤΕΛΕΗΜΩΝ». 1 

187. Τροποποίηση του π.δ. 178/2000 (ΦΕΚ 165/Α) και 
αναδιοργάνωση της Διεύθυνσης Κεφαλαίων Εξω¬ 
τερικού της Γ ενικής Διεύθυνσης Ιδιωτικών Επεν¬ 
δύσεων του Υπουργείου Οικονομίας και Οικονο¬ 


μικών. 2 

188.Διαίρεση Δήμου Λαρισαίων Νομού Λαρίσης σε 
δημοτικά διαμερίσματα. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 186 
Ίδρυση και οργάνωση Παιδικού Σταθμού του Γ ενικού 
Νοσοκομείου Νίκαιας - Πειραιά «Ο ΑΓΙΟΣ ΠΑΝΤΕ¬ 
ΛΕΗΜΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 12 παρ. 2 περίπτωση δ', 15 και 17 του 
ν. 2082/1992 «Αναδιοργάνωση της Κοινωνικής Πρόνοιας 
και καθιέρωση νέων θεσμών Κοινωνικής Προστασίας» 
(ΦΕΚ 158 τ.Α') και του άρθρου 20 του ν. 2503/1997 (ΦΕΚ 
107 τ.Α'). 

β. Των άρθρων 3 παρ. 8 εδ. 3 και 7 παρ. 6 εδ. 3 του 
ν. 3329/2005 «Εθνικό Σύστημα Υγείας και Κοινωνικής 
Αλληλεγγύης και λοιπές διατάξεις» (ΦΕΚ 81 τ.Α'). 

γ. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 τ.Α'). 

2. Την υπ’ αριθμ. Α3β/οικ.14141/1986 απόφαση του 
Υπουργού Υγείας, Πρόνοιας και Κοινωνικών Ασφαλίσε¬ 
ων «Αναμόρφωση Οργανισμού του Γ ενικού Νοσοκομείου 
Νίκαιας - Πειραιά «ΑΓΙΟΣ ΠΑΝΤΕΛΕΗΜΩΝ» (ΦΕΚ 901 
τ.Β'), όπως τροποποιήθηκε και συμπληρώθηκε με την 
υπ’ αριθμ. Υ4α/οικ.4423/2001 όμοια (ΦΕΚ 299 τ.Β'). 

3. Την υπ’ αριθμ. ΔΙΔΚ/Φ. 1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 527 τ.Β'), όπως 
τροποποιήθηκε με την υπ’ αριθμ. 17398/13.9.2005, όμοια 
απόφαση (ΦΕΚ 1284 τ.Β'). 

4. Την υπ’ αριθμ. 3793Θ/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432 τ.Β'), όπως 
ισχύει. 

5. Την υπ’ αριθμ. 30356/14.3.2006 απόφαση του Πρωθυ¬ 
πουργού και του Υπουργού Υγείας και Κοινωνικής Αλλη¬ 
λεγγύης «Ανάθεση αρμοδιοτήτων στους Υφυπουργούς 
Υγείας και Κοινωνικής Αλληλεγγύης Αθανάσιο Γιαννό- 
πουλο και Γεώργιο Κωνσταντόπουλο» (ΦΕΚ 311 τ.Β'). 

6. Την υπ’ αριθμ. υπαρ. Υ1/10.3.2004 απόφαση του Πρω¬ 
θυπουργού «Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων» (ΦΕΚ 513 
τ,Β'). 

7. Την υπ’ αριθμ. 25/12.9.2002 απόφαση του Διοικητικού 
Συμβουλίου του Γ' Πε.Σ.Υ.Π. Αττικής. 

δ. Τις υπ’ αριθμ. 70/11/1.6.2004 και 1/5/8.2.2005 αποφά¬ 
σεις του Συμβουλίου Διοίκησης του Γ ενικού Νοσοκομεί¬ 
ου Νίκαιας- Πειραιά «ΑΓΙΟΣ ΠΑΝΤΕΛΕΗΜΩΝ». 

9. Το γεγονός ότι από τις διατάξεις του παρόντος 
π.δ/τος δεν προκαλείται επιπλέον δαπάνη σε βάρος του 
Κρατικού Προϋπολογισμού, προκαλείται όμως ετήσια 
δαπάνη επί του προϋπολογισμού του Νοσοκομείου, για 
τις δαπάνες λειτουργίας του Σταθμού, η οποία περιορί¬ 
ζεται σε 40.000 €, λόγω συμμετοχής των γονέων στις 
δαπάνες αυτές. 

10. Την υπ’ αριθμ. ΚΠ 9437/29.12.2004 απόφαση της 
Νομαρχίας Πειραιά. 

11. Την υπ’ αριθμ. 129/2006 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Υγείας και Κοινωνικής 
Αλληλεγγύης, αποφασίζουμε: 

Άρθρο 1 

Σύσταση Παιδικού Σταθμού 

Στο Γ ενικό Νοσοκομείο Νίκαιας - Πειραιά «ΑΓΙΟΣ ΠΑ¬ 
ΝΤΕΛΕΗΜΩΝ» συνιστάται Παιδικός Σταθμός, ο οποί¬ 
ος λειτουργεί σε επίπεδο Τμήματος και εντάσσεται 

κατά τον Οργανισμό του Νοσοκομείου, στη Διοικητική 
Υπηρεσία, υπαγόμενος ιεραρχικά στην Υποδιεύθυνση 
Διοικητικού. Ο Παιδικός Σταθμός έχει τίτλο «Παιδικός 
σταθμός Γενικού Νοσοκομείου Νίκαιας - Πειραιά Αγιος 
Παντελεήμων». 

Αρθρο 2 

Αποστολή και αρμοδιότητες του Παιδικού Σταθμού 

1. Αποστολή του Παιδικού Σταθμού είναι η παροχή 
της απαραίτητης φροντίδας σε παιδιά γονέων που ερ¬ 
γάζονται στο Γ ενικό Νοσοκομείο Νίκαιας - Πειραιά «Ο 
ΑΓΙΟΣ ΠΑΝΤΕΛΕΗΜΩΝ». 

2. Οι αρμοδιότητες του Παιδικού Σταθμού είναι οι 
εξής: 

α) η παροχή ημερήσιας φροντίδας 
β) η φύλαξη και διατροφή 
γ) η δημιουργική απασχόληση 
δ) η διαπαιδαγώγηση και ψυχαγωγία που αρμόζει στην 
ηλικία τους 

ε) η πολύπλευρη νοητική, συναισθηματική, κοινωνική 
και ψυχοσωματική τους ανάπτυξη και 
στ) η προπαρασκευή τους, για τη φυσική τους με¬ 
τάβαση από την οικογενειακή ζωή στο σχολικό περι¬ 
βάλλον. 

Αρθρο 3 

Σύσταση κλάδων προσωπικού, θέσεις και προσόντα 
διορισμού αυτού 

1. Στο Γ ενικό Νοσοκομείο Νίκαιας - Πειραιά «ΑΓΙΟΣ ΠΑ¬ 
ΝΤΕΛΕΗΜΩΝ» συνιστώνται για τις ανάγκες του Παιδικού 
Σταθμού τρεις (3) θέσεις του κλάδου ΠΕ Νηπιαγωγών. 

Προσόντα διορισμού που απαιτούνται για τις ανωτέρω 
θέσεις, ορίζονται τα προβλεπόμενα στις διατάξεις του 
π.δ. 50/2001 (ΦΕΚ 39 τ.Α') όπως τροποποιήθηκε με το 
π.δ. 347/2003 (ΦΕΚ 315 τ.Α') και ισχύει κάθε φορά για το 
προσοντολόγιο των υπαλλήλων του Δημοσίου. 

2. Οι θέσεις προσωπικού του συνιστώμενου κλάδου 
της προηγούμενης παραγράφου μεταφέρονται από 
υφιστάμενες κενές οργανικές θέσεις του κλάδου ΠΕ 
Διοικητικού - Λογιστικού του προσωπικού του Νοσο¬ 
κομείου. 

3. Στον Παιδικό Σταθμό, κατανέμονται και τέσσερις 
(4) οργανικές θέσεις από υφιστάμενους κλάδους προ¬ 
σωπικού του Νοσοκομείου, οι οποίες, κατά κατηγορία, 
κλάδο και αριθμό, είναι οι εξής: 

α) Μία (1) θέση ΔΕ Μαγείρων 

β) Τρεις (3) θέσεις ΥΕ Προσωπικού Εστίασης. 

Αρθρο 4 
Προϊστάμενοι 

Στον Παιδικό Σταθμό προίσταται υπάλληλος της κα¬ 
τηγορίας ΠΕ Νηπιαγωγών. Για την επιλογή του ανωτέρω 
προϊσταμένου ισχύουν οι διατάξεις του ν. 3260/2004 
(ΦΕΚ 151 τ.Α'). 

Αρθρο 5 

Εσωτερικός Κανονισμός Λειτουργίας 

Με απόφαση του Υπουργού Υγείας και Κοινωνικής 
Αλληλεγγύης που δημοσιεύεται στην Εφημερίδα της 
Κυβερνήσεως, καθορίζονται οι αρμοδιότητες και τα 
καθήκοντα του προϊσταμένου καθώς και του λοιπού 
προσωπικού του Σταθμού και ρυθμίζονται τα θέματα 
κανονισμού εσωτερικής λειτουργίας του, όπως: 


- οι προϋποθέσεις και η διαδικασία εισαγωγής των 
νηπίων, 

- οι εξειδικευμένες κοινωνικές παροχές προς τα νήπια, 

- η τυχόν οικονομική συμμετοχή των γονέων, 

- τα επί μέρους καθήκοντα του προσωπικού, 

- το ωράριο παροχής φροντίδας του Σταθμού στα 
νήπια, 

- τα αναγκαία βιβλία και κάθε άλλη σχετική λεπτομέ¬ 
ρεια για την εύρυθμη λειτουργία του Σταθμού και 

- ο αριθμός των τάξεων με τις οποίες λειτουργεί ο 
Σταθμός. 

Άρθρο 6 

Εποπτεία και έλεγχος λειτουργίας 

Ο Παιδικός Σταθμός υπάγεται ως προς τα θέματα του 
άρθρου 20 του ν. 2082/1992 (επιστημονικής λειτουργίας 
και τήρησης των κειμένων διατάξεων), στην εποπτεία 
και τον έλεγχο του Υπουργού Υγείας και Κοινωνικής 
Αλληλεγγύης, σύμφωνα με τις ισχύουσες κάθε φορά 
διατάξεις. 

Στον Υφυπουργό Υγείας και Κοινωνικής Αλληλεγγύης 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Αυγούστου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 187 
Τροποποίηση του π.δ. 178/2000 (ΦΕΚ 165/Α) και ανα¬ 
διοργάνωση της Διεύθυνσης Κεφαλαίων Εξωτερι¬ 
κού της Γενικής Διεύθυνσης Ιδιωτικών Επενδύσε¬ 
ων του Υπουργείου Οικονομίας και Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20 παρ. 1 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ 107/Α). 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α). 

2. Την υπ’ αριθμ. ΔΙΔΚ/Φ1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 527/Β). 

3. Το γεγονός ότι από τις διατάξεις του παρόντος 
Προεδρικού Διατάγματος δεν προκαλείται δαπάνη σε 
βάρος του Κρατικού Προϋπολογισμού 

4. Τη γνωμοδότηση υπ’ αριθμ. Δ 144/13.6.2006 του Συμ¬ 
βουλίου της Επικράτειας, μετά από πρόταση του Υπουρ- 

γού Οικονομίας και Οικονομικών και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο 1 

Διεύθυνση Κεφαλαίων Εξωτερικού 

Η προβλεπόμενη στο άρθρο 54 του π.δ. 178/2000 (ΦΕΚ 
165/Α) Διεύθυνση Κεφαλαίων Εξωτερικού ασκεί τις ακό¬ 
λουθες αρμοδιότητες, οι οποίες κατανέμονται μεταξύ 
των μετονομαζόμενων Τμημάτων της ως εξής: 

α) Τμήμα Κεφαλαίων Εξωτερικού και Παρακολούθησης 
Αμεσων Επενδύσεων 

αα) Υπαγωγή σημαντικών επενδυτικών σχεδίων στις 
διατάξεις του ν.δ. 2687/1953 «Περί προστασίας επεν¬ 
δύσεων και προστασίας Κεφαλαίων Εξωτερικού» (ΦΕΚ 
317/Α). 

ββ) Εφαρμογή των άρθρων 7 και 9 του ν. 4171/1961 
«Περί λήψεως γενικών μέτρων δια την υποβοήθησιν της 
αναπτύξεως της οικονομίας της χώρας» (ΦΕΚ 93/Α), 
όπως ισχύει σήμερα. 

γγ) Κατάρτιση προτάσεων για την παραχώρηση της 
χρήσης αιγιαλού, παραλίας και θαλασσίου χώρου για 
εμπορικούς, βιομηχανικούς, συγκοινωνιακούς, λιμενι¬ 
κούς ή άλλου είδους σκοπούς, κατά το άρθρο 14 του ν. 
2971/2001 (ΦΕΚ 285/Α). 

δδ) Συγκέντρωση και διάθεση της νομοθεσίας που 
διέπει τις Ξένες Αμεσες Επενδύσεις που πραγματοποι¬ 
ούνται στην Ελλάδα. 

εε) Στατιστική παρακολούθηση των άμεσων επενδύ¬ 
σεων, σε συνεργασία με άλλους αρμόδιους φορείς και 
η αξιολόγησή τους, σε σχέση με τη διαμορφούμενη 
επενδυτική πολιτική. 

στστ) Αιτιολογημένη εισήγηση για τη σκοπιμότητα 
χορήγησης άδειας διαμονής σε αλλοδαπούς για ανά¬ 
πτυξη επενδυτικής δραστηριότητας, βάσει του άρθρου 
26 του ν. 3386/2005 (ΦΕΚ 212/Α). 

β) Τμήμα Εταιρειών Παροχής Ενδο-ομιλικών Υπηρε¬ 
σιών 

αα) Χορήγηση άδειας εγκατάστασης αλλοδαπών και 
υπαγωγής ημεδαπών εταιρειών βάσει του α.ν. 89/1967 
(ΦΕΚ 132/Α) όπως τροποποιήθηκε με το ν. 3427/2005 
(ΦΕΚ 312/Α). 

ββ)Έλεγχος και παρακολούθηση της λειτουργίας των 
παραπάνω εταιρειών, 
γ) Τμήμα Ναυτιλιακών Εταιρειών 
αα) Εγκατάσταση αλλοδαπών και υπαγωγή ημεδαπών 
ναυτιλιακών εταιρειών, βάσει των νόμων 27/1975 (ΦΕΚ 
77/Α), 2234/1994 (ΦΕΚ 142/Α), 3427/2005 (ΦΕΚ 312/Α) και 
παρακολούθηση της λειτουργίας αυτών. 

ββ) Υπαγωγή πλοίων στα ελληνικά νηολόγια, βάσει 
του άρθρου 13 του ν.δ. 2687/1953 (ΦΕΚ 317/Α). 
δ) Γ ραφείο Γ ραμματείας 

Τήρηση πρωτοκόλλου και αρχείου της Διεύθυνσης. 
Αναπαραγωγή και διακίνηση των εγγράφων, υποδοχή 
και πληροφόρηση των συναλλασσομένων με τη Διεύ¬ 
θυνση και εν γένει γραμματειακή υποστήριξη των μο¬ 
νάδων και του προσωπικού της Διεύθυνσης. 

Αρθρο 2 

Προϊστάμενοι των Τμημάτων της Διεύθυνσης Κεφα¬ 
λαίων Εξωτερικού ορίζονται οι προβλεπόμενοι στο άρ¬ 
θρο 66 παρ. VII περ. Β' του π.δ. 178/2000. 


Αρθρο 3 

Καταργείται κάθε γενική ή ειδική διάταξη που αντίκει- 
ται στις διατάξεις του παρόντος ή ρυθμίζει διαφορετικά 
τα θέματα που διέπονται από αυτό. 

Άρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος 
Διατάγματος. 

Αθήνα,29 Αυγούστου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΓΕΩΡ. ΑΛΟΓΟΣΚΟΥΦΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 188 
Διαίρεση Δήμου Λαρισαίων Νομού Λαρίσης σε δημο¬ 
τικά διαμερίσματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 117, παρ. 2 του ν. 3463/2006 
(ΦΕΚ 114 Α/8.6.2006) σε συνδυασμό με το άρθρο τέταρτο 
του οικείου νόμου. 

2. Τις διατάξεις του άρθρου 1 παρ. 8 πρώτο εδάφιο του 
ν. 2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρ¬ 
χιακή Αυτοδιοίκηση και άλλες διατάξεις» (Α' 113). 

3. Την υπ’ αριθμ. 520/5.7.2006 σύμφωνη γνώμη του 
Δημοτικού Συμβουλίου Λαρισαίων για τη διαίρεση του 
ομώνυμου Δήμου σε τέσσερα (4) διαμερίσματα και κα¬ 
θορισμό των ορίων αυτών. 

4. Την υπ’ αριθμ. 6821/Γ5-908/4.6.2002 κοινή απόφαση 
των Υπουργών Οικονομίας και Οικονομικών και Εσω¬ 
τερικών, Δημόσιας Διοίκησης και Αποκέντρωσης (ΦΕΚ 
715 Β712.6.2002), με την οποία κυρώθηκαν τα αποτελέ¬ 
σματα της απογραφής του πραγματικού πληθυσμού 
της Ελλάδος, που διενεργήθηκε την 18η Μαρτίου 2001 
και από την οποία προκύπτει ότι ο Δήμος Λαρισαίων 
του Νομού Λαρίσης κατά την ως άνω απογραφή είχε 
πληθυσμό πάνω από εκατό χιλιάδες (100.000) κατοίκους 
και συγκεκριμένα, εκατόν είκοσι έξι χιλιάδες εβδομήντα 
έξι (126.076) κατοίκους. 

5. Την υπ’ αριθμ. ΔΙΔΚ/Φ. 1/2/6139/24.3.2004 (Β' 527) 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

6. Την υπ’ αριθμ. Δ251/2006 γνωμοδότηση του Συμ¬ 
βουλίου της Επικράτειας, με πρόταση του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο μόνο 

Ο Δήμος Λαρισαίων διαιρείται σε τέσσερα δημοτικά 
διαμερίσματα, τα όρια των οποίων καθορίζονται ως 
εξής: 

Α. ΠΡΩΤΟ (1°) - ΔΗΜΟΤΙΚΟ ΔΙΑΜΕΡΙΣΜΑ, το οποίο 
περικλείεται από τις οδούς: 

Καλοδίκη - Πάρνηθας, εσωτερική κοίτη Πηνειού, Γέ¬ 
φυρα Αλκαζάρ, οδοί Καλλιθέας - Φιλίππου - Σκίππη 

- Καραθάνου - Καράίσκάκη - Τρικάλων - Ιωαννίνων - Αγ. 
Τριάδας - Μυρμηδόνων - Καρδίτσας - Περιφερειακή 
Αθηνών - Τρικάλων και εξωτερική κοίτη Πηνειού. 

Β. ΔΕΥΤΕΡΟ (2°) - ΔΗΜΟΤΙΚΟ ΔΙΑΜΕΡΙΣΜΑ, το οποίο 
περικλείεται από τις οδούς: 

Γκύζη - Τσολάκη (εσωτερική κοίτη Πηνειού), Αεροδρο¬ 
μίου - Ηρώων Πολυτεχνείου - Γούναρη - Νικηταρά - 23ης 
Οκτώβρη - Λ. Κατσώνη - Μανδηλαρά - Μιαούλη - Ηρώων 
Πολυτεχνείου - Τρικάλων - Καράίσκάκη - Καράθανου 

- Σκίππη - Φιλίππου και Καλλιθέας. 

Γ. ΤΡΙΤΟ (3°) - ΔΗΜΟΤΙΚΟ ΔΙΑΜΕΡΙΣΜΑ, το οποίο πε¬ 
ρικλείεται από τις οδούς: 


Σ. Καράγιωργα - όρια Αεροδρομίου μέχρι τέρμα Βόλου 

- οδός Κάρλας, σιδηροδρομικές γραμμές, Υψηλάντου - 
Ηρ. Πολυτεχνείου - Μιαούλη Μανδηλαρά - Λ. Κατσώνη 

- 23ης Οκτώβρη - Νικηταρά - Γ ούναρη και Ηρ. Πολυ¬ 
τεχνείου. 

Δ. ΤΕΤΑΡΤΟ (4°) - ΔΗΜΟΤΙΚΟ ΔΙΑΜΕΡΙΣΜΑ, το οποίο 
περικλείεται από τις οδούς: 

Καρδίτσας - Σαρίμβεη - Ηρ. Πολυτεχνείου - Υψηλάντου 

- σιδηροδρομικές γραμμές, Κάρλας, όρια σχεδίου πόλης 
και Περιφερειακή Αθηνών - Τρικάλων. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 

ΑΘ. ΝΑΚΟΣ 

